Diari Oficial de la Generalitat Valenciana


Sumari del DOGV 5840, del 02-09-2008 (2008/9900)

RESOLUCIÓ de 31 de juliol de 2008, de la directora general d'Avaluació, Innovació i Qualitat Educativa i de la Formació Professional per la que s'autoritza un programa experimental per a previndre i reduir l'absentisme i el fracàs escolar de l'alumnat en els centres educatius de secundària que s'especifiquen, durant el curs 2008-2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5840

Data del DOGV
:   02-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9900


Data del document
:   31-07-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament
    * ensenyament secundari
    * mètode pedagògic
    * ensenyament professional
    * organització de l'ensenyament
    * alumne
    * presència escolar
    * absentisme
    * retard escolar
    * alumnat
    * legislació

RESOLUCIÓ de 31 de juliol de 2008, de la directora general d'Avaluació, Innovació i Qualitat Educativa i de la Formació Professional per la que s'autoritza un programa experimental per a previndre i reduir l'absentisme i el fracàs escolar de l'alumnat en els centres educatius de secundària que s'especifiquen, durant el curs 2008-2009. [2008/9900]
Per la resolució d'1 de juliol de 2008, de la directora general d'Avaluació, Innovació i Qualitat Educativa i de la Formació Professional (DOCV 9.07.2008) es convoca un programa experimental per a previndre i reduir l'absentisme i el fracàs escolar de l'alumnat en centres educatius que impartixen Educació Secundària Obligatòria sostinguts amb fons públics en l'àmbit de la Comunitat Valenciana, durant el curs 2008-2009.
El present programa experimental s'inscriu en el marc del Pla Integra de la Comunitat Valenciana i el Conveni subscrit entre la Generalitat Valenciana i el Ministeri d'Educació i Ciència per al desplegament de La Llei Orgànica, 2/2006, de 3 de maig d'Educació.
El programa pretén crear les condicions necessàries perquè els centres, al final del procés d'experimentació, generen materials, bones pràctiques i propostes de millora, que permeten a l'administració identificar les mesures més eficaces i específiques d'atenció a l'alumnat amb estes necessitats i incorporar-les a la resta de mesures d'atenció a la diversitat i compensació educativa de l'alumnat de l'Educació Secundària Obligatòria.
Per tot això, i en virtut de les competències que li atribuïx el Decret 118/2007, de 27 de juliol, del Consell, pel que s'aprova el reglament orgànic i funcional de la Conselleria d'Educació, esta Direcció General d'Avaluació, Innovació, Qualitat Educativa i de la Formació Professional, resol:
Primer
Autoritzar, durant el curs 2008-2009, un programa experimental per a previndre i reduir l'absentisme i el fracàs escolar de l'alumnat en els centres educatius que s'especifiquen en l'annex I, i que inclou les tres modalitats de participació convocades.
Modalitat A) dirigida a aquells centres sostinguts amb fons públics que durant el curs 2007-2008 van desenvolupar el programa experimental per a la prevenció de l'abandó escolar prematur i la integració socioeducativa de l'alumnat amb necessitats específiques d'adaptació (Resolució de 8 de gener de 2008 de la directora general d'Avaluació, Innovació i Qualitat Educativa i de la Formació Professional), que sol·liciten la seua continuació i que obtinguen en l'avaluació final realitzada una valoració positiva.
Modalitat B) dirigida a aquells centres sostinguts amb fons públics que desitgen desenvolupar el present programa amb recursos humans propis.
Modalitat C) dirigida a aquells IES que per a desenvolupar el present programa necessiten recursos humans complementaris per part de la Conselleria d'Educació.
Segon
Els centres autoritzats desenvoluparan el programa base presentat segons els criteris organitzatius, metodològics i didàctics arreplegats en la Resolució d'1 de Juliol, per la que es convocaven els dits programes.
La Direcció General d'Avaluació, Innovació i Qualitat Educativa i de la Formació Professional realitzarà el seguiment del programa i la inspecció d'educació supervisarà, dins de les seues competències, el funcionament correcte.
Si en el procés de seguiment i supervisió dels programes, es detectara que el desenvolupament d'algun d'ells no respon al que preveu el mateix, en relació principalment a l'alumnat seleccionat, l'organització dels temps i espais, la realització de les accions, el compromís dels equips docents i de les entitats col·laboradores i el compliment estricte de les condicions expressades en la Resolució d'1 De Juliol de 2008, la Direcció General d'Avaluació, Innovació i Qualitat Educativa i de la Formació Professional podrà revocar l'autorització del mateix.
La present Resolució produirà efecte l'endemà de la seua publicació en el Diari Oficial de la Comunitat Valenciana.
Contra la present Resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua publicació. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.
València, 31 de juliol de 2008.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.